Επίθεση δέχτηκε το 1ο Λύκειο Ιωαννίνων αλλά οι μαθητές απάντησαν και απώθησαν τους φασίστες

Σύμφωνα με αποκλειστικές πληροφορίες του alfavita.gr το βράδυ της 28ης Νοέμβρη, ομάδα μαυροντυμένων κρανοφόρων επιτέθηκε με πέτρες, καδρόνια και γυαλιά στο 1ο Λύκειο Ιωαννίνων, το οποίο τελεί υπό κατάληψη ενάντια στα προβλήματα στην εκπαίδευση και στο Νέο Λύκειο που προωθεί το Υπουργείο Παιδείας, αλλά και κόντρα στο εθνικιστικό κλίμα που προωθείται τελευταία από ναζιστικούς και φασιστικούς κύκλους.

Οι μαθητές που βρίσκονταν στο σχολείο απώθησαν τους φασίστες.

Το 1ο Λύκειο στα Γιάννενα δείχνει τον δρόμο και ξεσκεπάζει ακόμα μια φορά τα ναζιστικά κατακάθια και τον πραγματικό στόχο των καταλήψεων που προωθούνται

Όπως τονίζει η παράταξη Πορεία οι συνεργάτες των ΝΑΖΙ τότε κατέδιδαν αντιστασιακούς, αριστερούς, δημοκράτες και κομμουνιστές, έτσι και τώρα στοχοποιούν και επιτίθενται σε αγωνιστές, όπως έγινε στο 1ο Λύκειο και άλλα σχολεία, όπως έγινε με τη στοχοποίηση από τη Χρυσή Αυγή του καθηγητή στην Βέροια.

"Όπως και τότε το '90 όπου σε κατάληψη σε Λύκειο της Πάτρας ενάντια στην τότε αντιεκπαιδευτική πολιτική, τα τάγματα εφόδου της νεολαίας της ΝΔ (ΟΝΝΕΔ) επιτέθηκαν στο σχολείο με καδρόνια και πέτρες με αποτέλεσμα την δολοφονία του αγωνιστή καθηγητή Νίκου Τεμπονέρα που πήγε για να προστατεύσει τους μαθητές του." σημειώνει

Σύμφωνα με το alfavita.gr η Μαθητική Πορεία καλεί τους μαθητές να σταθούν αλληλέγγυοι στους μαθητές του 1ου Λυκείου. Τα 5μελή και 15μελή να πάρουν αποφάσεις καταδίκης αυτής της επίθεσης και μέσα από τις Γενικές τους Συνελεύσεις να αγωνιστούμε ενάντια στην αντιεκπαιδευτική πολιτική.

****

Σε ανακοίνωσή της, η Συντονιστική Επιτροπή μαθητών Ιωαννίνων αναφέρει για το περιστατικό:

Καταγγέλουμε την επίθεση των Χρυσαυγιτών στο Λύκειο της Κιάφας που τελεί υπό κατάληψη για ζητήματα του σχολείου τους,ενάντια στο νεο Νομοσχέδιο και ενάντια στην αυριανή κινητοποίηση των φασιστών της χρυσής αυγής. Μέσα στη νύχτα,όπως το συνηθίζουν ,με καλυμένα τα πρόσωπα , με κράνη,πέτρες,γυαλιά και καρέκλες επιτέθηκαν στους πάνω απο 100 μαθητές του Σχολείου που περιφρουρούσαν την κατάληψή τους.

ΟΥΤΕ ΒΗΜΑ ΠΙΣΩ,ΟΙ ΜΑΘΗΤΕΣ ΤΗΣ ΚΙΑΦΑΣ ΤΟΥΣ ΕΔΙΩΞΑΝ,ΕΤΣΙ ΚΑΙ ΕΜΕΙΣ

Καλούμε ΟΛΟΥΣ ΤΟΥΣ ΜΑΘΗΤΕΣ ΤΗΣ ΠΟΛΗΣ ,τα 5μελή και τα 15μελή των σχολείων να στηρίξουν την κατάληψη της Κιάφας.Όλο το λαό της πόλης ,τους φορείς , τους καθηγητές,τους γονείς να βάλουν μπλόκο στους φασίστες οπου και αν βρίσκονται. Κανενας αύριο στις πορείες των χρυσαυγιτών.

Οι μαθητές είπαν,λένε και θα λένε ΟΧΙ ΣΤΟΥΣ ΦΑΣΙΣΤΕΣ ΤΗ Χ.Α.,ΟΧΙ ΣΤΟΥΣ ΔΟΛΟΦΟΝΟΥΣ ΤΟΥ ΦΥΣΣΑ,ΤΩΝ ΜΕΤΑΝΑΣΤΩΝ ΚΑΙ ΤΩΝ ΠΡΟΣΦΥΓΩΝ!

Διαβάστε Επίσης:

